Ilmunud on Targalt internetis koolide uudiskiri!
Eesti Rohelise kooli programm kutsub õppeasutusi alates homsest osa võtma Digikoristusnädalast
Algas registreerimine 7.02 toimuvale veebiseminarile “Distantsilt targemaks: andmekaitsest ja küberturvalisusest õpetajale”
ENISA: Küberturvalisuse hariduse algatused Euroopa Liidu liikmesriikides
#000000
Ilmunud on Targalt internetis koolide uudiskiri!
#000001
Eesti Rohelise kooli programm kutsub õppeasutusi alates homsest osa võtma Digikoristusnädalast
#000002
Algas registreerimine 7.02 toimuvale veebiseminarile “Distantsilt targemaks: andmekaitsest ja küberturvalisusest õpetajale”
#000003
Täna on turvalise interneti päev!
#000005
Täna on rahvusvaheline turvalise interneti päev, mille tähistamine sai alguse 2004. aastal. Eestis on turvalise interneti päeva sõnumiks „Nutikalt netis – kaitse ennast ja oma sõpra“. Sellega kutsutakse lapsi, noori ja täiskasvanuid internetti ja nutivahendeid turvaliselt ning arendaval viisil kasutama. Turvalise interneti päeva raames toimub lastele, noortele ja täiskasvanutele üle Eesti erinevaid üritusi.
#000006
9. veebruaril kell 10:30 algab turvalise interneti päeva konverents “Nutikalt internetis – kaitse ennast ja oma sõpra,” mis toimub Park Inn by Radisson Meriton Conference & Spa Hotellis. Üritus on suunatud ennekõike kooliõpilaste ja õpetajate teadlikkuse tõstmisele. Käsitlemisele tulevad teemad, mis on seotud noorte käitumisega internetis ning interneti kasutamisega alates mängimisest kuni suhtlusvõrgustikeni. Konverentsil räägitakse noortele sellest, kuidas ära tunda, kui midagi on halvasti ning kuidas sellele reageerima peaks. Juttu tuleb vägivallast internetis, andmete õngitsemisest ja väljapressimisest, seksuaalsusest internetis ja paljust muust. Konverentsi kantakse üle ka uudisteportaal Postimees veebis .
#000007
Projekti „Targalt internetis“ eestvedamisel kutsutakse kõiki koole, lasteaedasid, noortekeskusi ja teisi asutusi tähistama turvalise interneti päeva ja selle raames läbi viima lastele, noortele ja täiskasvanutele temaatilisi teavitusüritusi. Selleks on koostatud infomaterjal, kuhu on koondatud uued teavitusmaterjalid, mida teavitusürituste raames kasutada. Teavitusmaterjal on leitav SIIT. Kõik, kes veebilehel oma üritustest enne 22.02 teada annavad, saavad tunnistuse ja tunnustuse. Eelmisel aastal viidi sarnase üleskutse raames läbi teavitusüritusi 9600 lapsele.
#000008
Turvalise interneti päeva raames kuulutatakse koolidele välja õpilaskonkursid temaatiliste videote, koomiksite ja testide loomiseks. Selleks saab oma teadmised ja oskused proovile panna põnevaid töövahendeid kasutades, täpsem info: .
#000009
Turvalise interneti päeva nädalal korraldatakse projekti Targalt internetis eestvedamisel meediakampaania, mille raames avaldatakse erinevates meediakanalites ja -väljaannetes üle Eesti temaatilisi artikleid ja videoid. Videod keskenduvad kolmele temaatikale: petuskeemid, ahistamine ja vihakõne. Videoid saab näha SIIT.
#000010
Turvalise interneti päeval ilmub Lastekaitse Liidu ajakirja Märka Last erinumber, mille artiklid käsitlevad privaatsust internetis, digipädevusi, laste teadlikkust ja hoiakuid internetis valitsevatest riskidest, seadusandlust, kuhu nõu ja abi saamiseks pöörduda jpm. Ajakirjaga saab tutvuda SIIN.
#000011
Kui näed, et laps vajab abi, helista tasuta 116 111.
#000013